
Αρ. Φύλλου 209 

ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

308. Τροποποίηση του υπ’ αριθ. 29/98 Προεδρικού 

Διατάγματος «Σύσταση Ανώνυμης Εταιρείας με 
την επωνυμία "ΕΘΝΙΚΟ ΔΙΚΤΥΟ ΕΡΕΥΝΑΣ, ΤΕ¬ 
ΧΝΟΛΟΓΙΑΣ Α.Ε."». 1 

309. Τροποποίηση διατάξεων του Π.Δ. 141/1991 «Αρ¬ 

μοδιότητες οργάνων και υπηρεσιακές ενέργειες 
του προσωπικού του Υπουργείου Δημόσιας Τά¬ 
ξης και θέματα οργάνωσης Υπηρεσιών» (Α' - 58) 2 

310. Ρύθμιση θεμάτων αδειών αστυνομικού προσωπι¬ 
κού κατά τροποποίηση του Π.Δ. 27/1986 (Α' -11) 3 

ΑΝΑΚΟΙΝΩΣΕΙΣ 

Ανακοίνωση για τη θέση και οριστικά σε ισχύ της Συμ¬ 
φωνίας Ελλάδος - Κένυα για Οικονομική και Τεχνι¬ 
κή Συνεργασία. (Ναϊρόμπι, 16.11.1998). 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Τροποποίηση του Β.Δ. 
665/62 «Περί της υγειονομικής περιθάλψεως των 
τακτικών δημοσίων πολιτικών υπαλλήλων, των πο¬ 
λιτικών και στρατιωτικών συνταξιούχων, των μελών 
των οικογενειών αυτών κ.λπ. (ΑΊ 67). 5 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 308 
Τροποποίηση του υπ’ αριθ. 29/98 Προεδρικού Διατάγμα¬ 
τος «Σύσταση Ανώνυμης Εταιρείας με την επωνυμία 
"ΕΘΝΙΚΟ ΔΙΚΤΥΟ ΕΡΕΥΝΑΣ, ΤΕΧΝΟΛΟΓΙΑΣ Α.Ε."» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη, 

1. Τις διατάξεις του άρθρου 3 παρ. 5 του Ν. 1514/1985 
«Ανάπτυξη της Επιστημονικής και Τεχνολογικής Έρευ¬ 
νας» (ΦΕΚ 13/Α/85). 

2. Το Π.Δ. 27/96 (ΦΕΚ 19/Α/96) «Συγχώνευση των Υ¬ 
πουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 


3. Το άρθρο 29Ατου Ν 1558/85 (ΦΕΚ 137/Α/85), όπως 
προστέθηκε με το άρθρο 27 του Ν. 2081/1992 (ΦΕΚ 
154/Α/92) και αντικαταστάθηκε από το Άρθρο 1 παρ 2 εδ.α 
του Ν. 2469/1997(ΦΕΚ38/Α/97). 

4. Το γεγονός ότι από τις διατάξεις του παρόντος δεν 
προκαλείται πρόσθετη δαπάνη εις βάρος του Κρατικού 
Προϋπολογισμού. 

5. Την υπ’ αριθμ. 334/2001 γνωμοδότηση του Συμβουλί¬ 
ου της Επικράτειας, με πρόταση των Υπουργών Εθνικής 
Οικονομίας, Ανάπτυξης και Εθνικής Παιδείας και θρη¬ 
σκευμάτων, αποφασίζουμε: 

Άρθρο 1 

Το άρθρο 4 του Π.Δ. 29/1998 (ΦΕΚ 34/Α/1998) «Σύστα¬ 
ση Ανώνυμης Εταιρείας με την επωνυμία «ΕΘΝΙΚΟ ΔΙ¬ 
ΚΤΥΟ ΕΡΕΥΝΑΣ, ΤΕΧΝΟΛΟΓΙΑΣ Α.Ε.» αντικαθίσταται ως 
εξής: 

«Σκοπός της εταιρείας είναι η παροχή δικτυακών υπη¬ 
ρεσιών σε ακαδημαϊκά και ερευνητικά ιδρύματα, σε φο¬ 
ρείς παρεμφερών δραστηριοτήτων του δημοσίου και ι¬ 
διωτικού τομέα καθώς και η ευρύτερη προώθηση και διά¬ 
δοση των εφαρμογών των δικτυακών τεχνολογιών. Σε 
κάθε περίπτωση το ύψος της τιμολόγησης των προσφε- 
ρομένων στους φορείς υπηρεσιών καθορίζεται από το 
Δ.Σ. με κριτήρια την εξασφάλιση της βιωσιμότητας της ε¬ 
ταιρείας αλλά και τον σκοπό διάδοσης της χρήσης δι- 
κτυακών υπηρεσιών προς όλους τους ενδιαφερομένους 
φορείς. 

Απώτερος στόχος είναι η εξομάλυνση της αγοράς με 
την παροχή προηγμένων δικτυακών υπηρεσιών στα ακα¬ 
δημαϊκά και ερευνητικά ιδρύματα αλλά και σε φορείς του 
δημόσιου και ιδιωτικού τομέα παρεμφερών δραστηριοτή¬ 
των, για την υποβοήθηση της ερευνητικής τους δραστη¬ 
ριότητας καθώς και η ανάπτυξη της εφαρμοσμένης και τε¬ 
χνολογικής έρευνας σε θέματα τηλεπικοινωνιακών δι¬ 
κτύων. 

Για την επίτευξη των σκοπών της, η ΕΔΕΤ Α.Ε. δύναται 
να υλοποιεί ή να διαχειρίζεται προγράμματα και έργα του 
Υπουργείου Ανάπτυξης, του Δημοσίου γενικότερα ή του 
ευρύτερου δημόσιου τομέα που χρηματοδοτούνται ή 
συγχρηματοδοτούνται από την Ευρωπαϊκή Ένωση ή και 
από εθνικούς πόρους όταν τα έργα και προγράμματα αυ¬ 
τά αφορούν στην προώθηση, διάχυση και μεταφορά τε¬ 
χνογνωσίας επί των δικτυακών τεχνολογιών και των ε¬ 
φαρμογών τους. 

Η ΕΔΕΤ Α.Ε. δύναται να αναθέτει την εκπόνηση μελε¬ 
τών, την εκτέλεση έργων και προμηθειών, την οργάνωση 
εκθέσεων, συνεδρίων και επιδείξεων καθώς και την παρο¬ 
χή υπηρεσιών, κατά παρέκκλιση από κάθε κείμενη διάτα¬ 
ξη, πλην εκείνων της Ευρωπαϊκής Ένωσης, σύμφωνα με 
όρους και διαδικασίες που προβλέπονται από ειδικούς 
κανονισμούς που καταρτίζονται από το Διοικητικό Συμ¬ 
βούλιο της ΕΔΕΤ Α.Ε., εγκρίνονται από τον Υπουργό Ανά¬ 
πτυξης και δημοσιεύονται στην Εφημερίδα της Κυβερνή- 
σεως». 

Άρθρο 2 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Ανάπτυξης αναθέτουμε την δημοσίευση 
και εκτέλεση του παρόντος Διατάγματος. 

Αθήνα, 14'Σεπτεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

I. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Π. ΕΥΘΥΜΙΟΥ 

-♦- ( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 309 
Τροποποίηση διατάξεων του Π.Δ. 141/1991 «Αρμοδιότη¬ 
τες οργάνων και υπηρεσιακές ενέργειες του προσωπι¬ 
κού του Υπουργείου Δημόσιας Τάξης και θέματα ορ¬ 
γάνωσης Υπηρεσιών» (Α' - 58). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α' και στ' 
του Ν. 1481 /1984 «Οργανισμός Υπουργείου Δημόσιας Τά- 
ξης» (Α'-152), όπως ανπκαταστάθηκε με το άρθρο 1 παρ. 
1 του Ν.1590/1986 (Α '- 49) και του άρθρου 53 του 
Ν.1481/1984. 

2. Τις διατάξεις της παρ. 7 του άρθρου 14 και της παρ. 1 
του άρθρου 28του Ν.2800/2000 «Αναδιάρθρωση Υπηρε¬ 
σιών Υπουργείου Δημόσιας Τάξης, σύσταση Αρχηγείου 
Ελληνικής Αστυνομίας και άλλες διατάξεις» (Α'- 41). 

3. Τις διατάξειςτου άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα», όπως προστέθηκε με 
το άρθρο 27 του Ν.2081/1992 (Α'-154) και τροποποιήθη¬ 
κε μετηνπαρ. 2ατου άρθρου 1 του Ν. 2469/1997 (Α'-38). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την υπ'αριθμ. 549/2001 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1. 

Το άρθρο 68του Π.Δ. 141/1991 (Α'-58), αντικαθίσταται 
ως εξής: 

« Άρθρο 68. 

1. Οι φρουρές που διαθέτουν, οι Υπηρεσίες της Ελληνι¬ 
κής Αστυνομίας είναι: 


α. Φρουρές Αστυνομικών Υπηρεσιών, 
β. Φρουρές ευπαθών στόχων. 

2. Η διάθεση της φρουράς των ευπαθών στόχων, καθο¬ 
ρίζεται με απόφαση του Αρχηγού της Ελληνικής Αστυνο¬ 
μίας, των δε άλλων φρουρών, από τον διοικητή της καθ' ύ¬ 
λην και κατά τόπον αρμοδίας Υπηρεσίας, η δε σύνθεση 
της κάθε φρουράς είναι ανάλογη προς τον αριθμό των 
σκοπών και την σπουδαιότητα της αποστολής τους. 

3. Υπηρεσία σκοπού εκτελούν στις φρουρές, οι Αστυ¬ 
φύλακες, οι Αρχιφύλακες που δεν είναι ανακριτικοί υπάλ¬ 
ληλοι και οι ειδικοί φρουροί (άρθρο 9 Ν.2734/1999 (Α'- 
161), όπως τροποποιήθηκε με το άρθρο 3 του Ν.2838/ 
2000 (Α'-179)). 

4. Το προσωπικό των φρουρών φέρει στολή και περί¬ 
στροφο ή πιστόλι ή αυτόματο όπλο. Κατ' εξαίρεση είναι 
δυνατό να φέρει πολιτική ενδυμασία με διαταγή του διοι¬ 
κητή της Υπηρεσίας που διαθέτει τη φρουρά, όταν υπάρ¬ 
χουν ειδικοί λόγοι που το επιβάλλουν. 

5. Οι σκοποί των φρουρών: 

α. Δεν απομακρύνονται από τη σκοπιά περισσότερο α¬ 
πό όσο χρειάζεται για να επιβλέπουν τον τομέα που ανή¬ 
κει στην σκοπιά τους. 

β. Δεν συνομιλούν με κανένα παρά μόνο για την εκτέλε¬ 
ση της αποστολής τους. 

γ. Δεν παραμένουν μέσα στη σκοπιά παρά μόνο σε πε¬ 
ρίπτωση δυσμενών καιρικών συνθηκών. 

δ. Προστατεύουν κάθε άτομο του οποίου η ασφάλεια α¬ 
πειλείται, εφόσον δεν χρειάζεται να εγκαταλείψουντη θέ¬ 
ση τους, ή να παραμελήσουν την κύρια αποστολή τους. 

ε. Εφόσον φέρουν στολή, αποδίδουν τιμές σύμφωνα με 
όσα ορίζονται στο άρθρο 167 του παρόντος.» 

Άρθρο 2. 

Το άρθρο 70 του ιδίου Π.Δ., αντικαθίσταται ως εξής: 

«Άρθρο 70. 

Φρουρές - Επιτηρήσεις ευπαθών στόχων. 

1. Ευπαθείς στόχοι είναι κτίρια και εγκαταστάσεις οι ο¬ 
ποίες λόγω του προορισμού τους ή των προσώπων που 
εργάζονται ή κατοικούν σ' αυτές, είναι πιθανόν να αποτε¬ 
λόσουν στόχο εγκληματικής ενέργειας. 

2. Ως ευπαθείς στόχοι θεωρούνται ιδίως κτίρια και ε¬ 
γκαταστάσεις δημοσίων Υπηρεσιών, δικαστικών αρχών, 
οργανισμών κοινής ωφέλειας, διπλωματικών αντιπροσω¬ 
πειών, μέσων μαζικής ενημέρωσης, γραφεία και κατοικίες 
διπλωματικών αντιπροσώπων, κυβερνητικών αξιωματού- 
χων ή άλλων ανωτάτων κρατικών Λειτουργών, καθώς και 
προσώπων που λόγω της θέσεως που κατείχαν ή κατέ¬ 
χουν και της φύσεως του επαγγέλματος τους διαδραμα- 
τίζουνή διαδραμάτισαν σημαίνοντα ρόλο στην κοινωνική, 
οικονομική και πολιτική ζωή της Χώρας. 

3. Η προστατευτική φύλαξη των ευπαθών στόχων που 
παρέχεται από την Ελληνική Αστυνομία, διακρίνεται στην 
φρούρηση και στην επιτήρηση. 

4. Κριτήρια για τον καθορισμό του είδους της προστα¬ 
τευτικής φύλαξης των ευπαθών στόχων είναι: 

α. Η ιδιότητα του στόχου, 
β. Ο βαθμός επικινδυνότητας. 

γ. Η χώρα προέλευσης, προκειμένου για αλλοδαπό στόχο, 
δ. Οι υπάρχουσες πληροφορίες, 
ε. Οι επικρατούσες διεθνείς και εσωτερικές κρίσεις και 
γεγονότα και 

στ. Οι διακρατικές σχέσεις. 

5. Η απόφαση για την προστατευτική φύλαξη των ευπα¬ 
θών στόχων και ο προσδιορισμός του είδους αυτής, λαμ- 
βάνεται από τον Αρχηγό της Ελληνικής Αστυνομίας, κατά 
την κρίση αυτού, είτε με πρωτοβουλία της Υπηρεσίας, εί¬ 
τε κατόπιν αιτήματος των ενδιαφερομένων, που υποβάλ¬ 
λεται απευθείας σε επείγουσες περιπτώσεις. Επίσης, με 
την ίδια απόφαση του Αρχηγού της Ελληνικής Αστυνο¬ 
μίας, καθορίζεται ο αριθμός των σκοπών και η υπηρεσία 
από την οποία διατίθεται το προσωπικό για την φρούρη¬ 
ση. 

6. Τα καθήκοντα και οι υποχρεώσεις των σκοπώντων ευ¬ 
παθών στόχων καθορίζονται από τις διατάξεις των παρα¬ 
γράφων 4 και 5 του άρθρου 68 του παρόντος διατάγμα¬ 
τος. 

7. Η επιτήρηση συνίσταται σε διέλευση κατά συχνά χρο¬ 
νικά διαστήματα, των διατιθεμένων για τον σκοπό αυτό α¬ 
στυνομικών, από στόχους κτιριακών εγκαταστάσεων, 
προς επισήμανση σ' αυτές υπόπτων προσώπων ή αντικει¬ 
μένων, για την πρόληψη και αποτροπή οιασδήποτε έκνο- 
μης ενέργειας σε βάρος των στόχων αυτών. Η συχνότη¬ 
τα, ο τρόπος διέλευσης ως και το χρονικό διάστημα που 
πραγματοποιείται η διέλευση από τους στόχους, προσ¬ 
διορίζονται με κριτήρια τη φύση του στόχου, τον βαθμό ε- 
πικινδυνότητας, τις υπάρχουσες πληροφορίες και τις 
κρατούσες συνθήκες στην περιοχή. 

8. Η επιτήρηση των στόχων, γίνεται πάντοτε, με τις πε¬ 
ζές και εποχούμενες περιπολίες και για την καλύτερη ε¬ 
φαρμογή της επιτήρησης, ο διοικητής κάθε αστυνομικής 
Υπηρεσίας στην περιφέρεια της οποίας υπάρχουν ευπα¬ 
θείς στόχοι, κατανέμει αυτούς σε τομείς και τους εντάσ¬ 
σει στα δρομολόγια των πεζών και εποχούμενων περιπο¬ 
λιών που διατίθενται από την Υπηρεσία του.» 

Άρθρο 3. 

Στηνπαράγραφο 1 του άρθρου ΙΟδτου ιδίου Π.Δ., προ¬ 
στίθεται δεύτερο εδάφιο, ως εξής: 

«Η κατά τα ανωτέρω παράσταση της Αστυνομίας στους 
αγώνες των τοπικών Ερασιτεχνικών Κατηγοριών, δεν εί¬ 
ναι υποχρεωτική». 

Άρθρο 4. 

Το άρθρο 156του ιδίου Π.Δ., αντικαθίσταται ως εξής: 

«Άρθρο 156. 

1. Συνοδείες ασφαλείας για την προστασία προσώπων 
παρέχονται: 

α. Στον Πρόεδρο της Δημοκρατίας και τα μέλη οικογέ¬ 
νειας του. 

β. Στον Πρωθυπουργό. 

γ. Στον Πρόεδρο της Βουλής, στα μέλη του Υπουργικού 
Συμβουλίου και τους αναγνωρισμένους κατά τον Κανονι¬ 
σμό της Βουλής Αρχηγούς Κομμάτων. 

δ. Στους Αρχηγούς και τα επίσημα πρόσωπα ξένων 
Κρατών, όταν επισκέπτονται τη Χώρα μας. 

ε. Στους διαπιστευμένους στη Χώρα μας Αρχηγούς των 
ξένων Διπλωματικών Αποστολών, καθώς και στα λοιπά 
μέλη τους, εφόσον υπάρχει κίνδυνος εγκληματικής ενέρ¬ 
γειας σε βάρος τους, κατά την κρίση του αρμοδίου οργά¬ 
νου. 

στ. Στους ανώτατους κρατικούς λειτουργούς ή άλλα 
πρόσωπα μόνο στις περιπτώσεις που υπάρχει κίνδυνος ε¬ 
γκληματικής ενέργειας σε βάρος τους, κατά την κρίση 
του αρμοδίου οργάνου. 


2. Αρμόδιες Υπηρεσίες για την παροχή συνοδευτικής 
και προσωπικής ασφάλειας είναι: 

α. Η Υπηρεσία Ασφαλείας Προέδρου Δημοκρατίας για 
τον Πρόεδρο της Δημοκρατίας, τα μέλη οικογένειας του, 
τους πρώην Προέδρους Δημοκρατίας και τους Αρχηγούς 
Ξένων Κρατών, όταν οι τελευταίοι επισκέπτονται επίσημα 
την Χώρα μας. 

β. Η Υπηρεσία Ασφαλείας Προέδρου Κυβέρνησης για 
τον Πρωθυπουργό. 

γ. Οι Γενικές Αστυνομικές Διευθύνσεις Αττικής - Θεσ¬ 
σαλονίκης και Περιφέρειας ανάλογα με την κατά τόπο αρ¬ 
μοδιότητα, κατόπιν απόφασης του Αρχηγού της Ελληνι¬ 
κής Αστυνομίας, είτε ύστερα από αίτημα του ενδιαφερο¬ 
μένου, είτε με πρωτοβουλία της Υπηρεσίας, για τα 
πρόσωπα των περιπτώσεων γ', δ', ε' και στ' της προηγού¬ 
μενης παραγράφου, με την επιφύλαξη των διατάξεων της 
περίπτωσης α' της παρούσας παραγράφου. Ειδικότερα 
για τα πρόσωπα των περιπτώσεων ε' και στ', η κατά τα α¬ 
νωτέρω απόφαση λαμβάνεται κατά την κρίση του αρμο¬ 
δίου οργάνου. Επίσης με την ίδια απόφαση, καθορίζεται 
ο αριθμός των διατιθεμένων αστυνομικών και των τυχόν 
οχημάτων ή άλλων μέσων. Προς τούτο λαμβάνεται ιδίως 
υπόψη η ιδιότητα του προσώπου, ο βαθμός επικινδυνότη- 
τας, οι υπάρχουσες πληροφορίες, οι επικρατούσες διε¬ 
θνείς και εσωτερικές κρίσεις ή γεγονότα και οι διακρατι¬ 
κές σχέσεις. 

δ. Οι Γενικές Αστυνομικές Διευθύνσεις της Χώρας για 
τα πρόσωπα όλων των περιπτώσεων της προηγούμενης 
παραγράφου, όταν κινούνται στις περιφέρειές τους και ε¬ 
φόσον δεν έχει προηγηθεί σχετική διαταγή του Αρχηγού 
της Ελληνικής Αστυνομίας λαμβάνουν οίκοθεν άπαντα τα 
επιβαλλόμενα μέτρα προστασίας τους και παρέχουν κά¬ 
θε δυνατή συνδρομή, με την συνεργασία των Υπηρεσιών 
συνοδευτικής - προσωπικής ασφάλειας των προσώπων 
αυτών.» 

Άρθρο 5. 

Έναρξη ισχύος. 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 19 Σεπτεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 

-♦- (3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΟ. 310 
Ρύθμιση θεμάτων αδειών αστυνομικού προσωπικού κα¬ 
τά τροποποίηση του Π.Δ. 27/1986 (Α'-11). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παράγραφος 1 εδάφ. θ’ 
του Ν. 1481/1984 «Οργανισμός Υπουργείου δημόσιας Τ ά¬ 
ξης» Α' -152), όπως αντικαταστάθηκε με το άρθρο 1 του 
Ν. 1590/1986 (Α'-49). 

2. Τις διατάξεις του Π.Δ. 137/1986 «Συγκρότηση της Γε- 

νικής Γραμματείας Δημόσιας Τάξης σε Υπουργείο Δημό¬ 
σιας Τάξης» (Α'-51). 

3. Τις διατάξεις του Π.1.82/1993 «Περιορισμός συναρ- 
μοδιότητας κατά την έκδοση των κανονιστικών διαταγμά¬ 
των και αποφάσεων σε θέματα αρμοδιότητας των Υπουρ¬ 
γείων Προεδρίας της Κυβέρνησης και Δημόσιας Τάξης» 
(Α' - 36). 

4. Τις διατάξεις του άρθρου 29 Ατού Ν.1558/1985 «Κυ¬ 
βέρνηση και Κυβερνητικά Όργανα» (Α' - 137), το οποίο 
προστέθηκε με το άρθρο 27του Ν.2081/1992 (Α'-154) και 
αντικαταστάθηκεμετο άρθρο 1 του Ν. 2469/1997 (Α'-38). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

6. Την υπ’ αριθμ. 559/2001 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1. 

1. Η παράγραφος 4του άρθρου 2του Π.Δ. 27/1986 (Α'- 
11), όπως συμπληρώθηκε με τις διατάξεις του άρθρου 1 
του Π.Δ. 339/1997 (Α' - 231), αντικαθίσταται ως εξής: 

"4. Αν για οποιοδήποτε λόγο η παραπάνω άδεια δεν χο¬ 
ρηγηθεί στον αστυνομικό μέσα στο ημερολογιακό έτος, 
χορηγείται αυτή υποχρεωτικά και αν ακόμη δεν τη ζητή¬ 
σει ο ίδιος, το επόμενο ημερολογιακό έτος και μέχρι τέ¬ 
λος Μαρτίου, χρονολογία που πρέπει να έχει διανυθεί. 
Κατ’ εξαίρεση για όσους επανέρχονται οπό το εξωτερικό 
όπου συμμετείχαν σε ειρηνευτικές αποστολές υπό την αι¬ 
γίδα του Οργανισμού των Ηνωμένων Εθνών, της Ευρω¬ 
παϊκής Ένωσης ή άλλων Διεθνών Οργανισμών, η ως άνω 
άδεια μπορεί να χορηγείται καθόλο το επόμενο ημερολο¬ 
γιακό έτος με δυνατότητα έναρξης αυτής μέχρι και την 
31η Δεκεμβρίου 11 . 

2. Στο άρθρο 2του Π.Δ.27/1986 προστίθεται παράγρα¬ 
φος 8 ως εξής: 

"8. Σε κάθε περίπτωση το αστυνομικό προσωπικό δεν 
δικαιούται άδεια, αν για οποιοδήποτε λόγο κατά τη διάρ¬ 
κεια του ημερολογιακού έτους δεν παρείχε υπηρεσία κα¬ 
μία ημέρα 11 . 

Άρθρο 2. 

Στο άρθρο 10 του Π.Δ.27/1986 (Α' - 11), όπως τροπο¬ 
ποιήθηκε με τις διατάξεις του άρθρου 2 του Π.Δ. 12/1994 
(Α' -10) και του άρθρου 2 του Π.Δ.66/2000 (Α' - 57), προ¬ 
στίθεται παράγραφος 10 ως εξής: 

"10. Στο γυναικείο αστυνομικό προσωπικό χορηγείται ε¬ 
πίσης η προβλεπόμενη από τις διατάξεις της παραγρά¬ 
φου 2 του άρθρου 53 του Ν.2683/1999 "Κύρωση του Κώ¬ 
δικα Κατάστασης Δημοσίων Πολιτικών Διοικητικών Υπαλ¬ 
λήλων και Υπαλλήλων Ν.Π.Δ.Δ. και άλλες διατάξεις" (Α' - 
19), άδεια με αποδοχές για ανατροφή παιδιού. Η μητέρα 
αστυνομικός, εφόσον επιλέξειτη λήψη της άδειας αυτής, 
δεν μπορεί να τη διακόψει και να ζητήσει την υπαγωγή της 


στο καθεστώς του μειωμένου ωραρίου και αντιστρόφως. 
Η ίδια άδεια δεν διακόπτεται και στις περιπτώσεις εισα¬ 
γωγής σε νοσοκομείο, λήψης αναρρωτικής ή άλλης άδει¬ 
ας, θέσης σε διαθεσιμότητα ή έκτισης ποινής αργίας με α¬ 
πόλυση ή πρόσκαιρη παύση". 

Άρθρο 3. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 19 Σεπτεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 
-Φ- 

ΑΝΑΚΟΙΝΩΣΕΙΣ 

Αοιθ. Φ.0544/22/ΑΣ 653/Μ.4914 (4) 

Ανακοίνωση για τη θέση και οριστικά σε ισχύ της Συμφω¬ 
νίας Ελλάδος - Κένυα για Οικονομική και Τεχνική Συ¬ 
νεργασία. (Ναϊρόμπι, 16.11.1998). 

Το Υπουργείο Εξωτερικών ανακοινώνει ότι η Συμφωνία 
μεταξύ της Κυβέρνησης της Ελληνικής Δημοκρατίας και 
Κυβέρνησης της Δημοκρατίας της Κένυας για οικονομική 
και Τεχνική συνεργασία που υπογράφηκε στο Ναϊρόμπι 
στις 16 Νοεμβρίου 1998 και κυρώθηκε με το Νόμο 
2905/2001 που δημοσιεύθηκε στο ΦΕΚ υπ’ αριθ. 80 τεύ¬ 
χος Α' της 12 Απριλίου 2001 τίθεται και οριστικά σε ισχύ 
στις 21.9.2001 

Αθήνα, 7 Σεπτεμβρίου 2001 

Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ Ν. ΠΑΤΡΩΝΑΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ (5 ) 

Στην τροποποίηση του Β.Δ. 665/62 «Περί της υγειονομι¬ 
κής περιθάλψεως των τακτικών δημοσίων πολιτικών υ¬ 
παλλήλων, των πολιτικών και στρατιωτικών συνταξιού¬ 
χων, των μελών των οικογενειών αυτών κ.λπ. (Α' 167) που 
δημοσιεύθηκε στο ΦΕΚ 200/12.9.2001 τεύχος Α', μετά το 
Άρθρο 2 και πριν από την ημερομηνία και τις υπογραφές 
του Προέδρου της Δημοκρατίας και των αρμοδίων Υφυ¬ 
πουργών, προστίθεται το παραληφθέν «Στον Υφυπουργό 
Υγείας και Πρόνοιας αναθέτουμε τη δημοσίευση και ε¬ 
κτέλεση του παρόντος διατάγματος». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




